Eerste persoon ooit wat doodgery isBridget Driscoll Bridget Driscoll sal onthou word as die eerste persoon wat ooit deur ŉ voertuig doodgery is. Driscoll is op 17 Augustus 1896, in die ouderdom van 44 jaar, in Engeland deur ŉ voertuig raakgery, berig Wikipedia. Sy en haar tienerdogter het oor ŉ pad in die Crystal Palace in Londen geloop toe sy deur ŉ voertuig, wat aan die Anglo-French Motor Carriage-maatskappy behoort het, getref is. Die voertuig was gebruik om demonstrasieritte te verskaf. Volgens ŉ ooggetuie het die voertuig teen ŉ “roekelose spoed, so vinnig soos ŉ brandweerwa” gery. Alhoewel die spesifieke voertuig slegs 13km/h kon haal, was die spoedgrens destyds vasgestel op 6km/h. Arthur James Edsall van Upper Norwood, die bestuurder van die motor, het beweer hy het die spoedgrens gehoorsaam. Die ongeluk is as ŉ “ongeluksterfte” aangeteken en die motoris is nie vervolg nie. Percy Morrison, die lykskouer, het gesê hy hoop “so ŉ ongeluk gebeur nooit weer nie”. Lees meer hier.